ai4bharat/Pralekha huggingface dataset:
భూ శా స్త్ర మంత్రిత్వ శాఖ
పశ్చిమబెంగాల్, ఉత్తర ఒడిషా తీరంపై ప్రభావం చూపనున్న సూపర్ సైక్లోన్ అంఫన్
భారత వాతావరణ విభాగం, తుపాను హెచ్చరిక కేంద్రం (భారత కాలమానం ప్రకారంం1900 గంటల సమంయలో విడుదల చేసిన సమాచారం ప్రకారం, అంఫన్ తుపాను 18 మే 2020 మధ్యాహ్నం తీవ్రమై సూపర్ తుపాను గా మారింది. ఇది చాలా తీవ్ర తుపాను. దీని గాలి వేగం గంటకు 220 కిలోమీటర్ల నుంచి 230 కిలోమీటర్ల వరకు ఉంటుంది.
 మధ్య సుందర్బన్స్కు దగ్గరలో 2020 మే 20 వ తేదీ మధ్యాహ్నం తీరాన్ని దాటే అవకాశం ఉంది.
ఇది తీరాన్ని తాకే సమయంలో గంటకు 165 - 175 నుంచి 195 కిలోమీటర్ల వేగంతో వీచే గాలులతో పెనుతుపానుగామారే అవకాశం ఉంది. దీని ప్రభావం వల్ల పశ్చిమబెంగాల్ లోనిగంగా ప్రాంతంలో పలు చోట్ల భారీ నుంచి అతి భారీ స్థాయిలో వర్షాలు పడే అవకాశం ఉంది. అలాగే, ఉత్తర ఒడిషాలో 19, 20 తేదీలలో అత్యంత భారీ వర్షాలు పడే అవకాశం ఉంది.
4-6 మీటర్ల ఎత్తున ఎగసిపడే అలల వల్ల దక్షిణ, ఉత్తర 24 పరగణాల జిల్లాలలో పల్లపు ప్రాంతాలు నీట మునిగే అవకాశం ఉంది. అలాగే తుపాను తీరం దాటే సమయయంలో తూర్పు మిడ్నపూర్ జిల్లాలలోని లోతట్టు ప్రాంతాలవద్ద అలలు 3 నుంచి 4 మీటర్ల ఎత్తున ఎగిసిపడే అవకాశం ఉంది.
ఈ తుపాను పెద్ద ఎత్తున నష్టాన్ని కలిగించే శక్తి కలిగి ఉంటుంది. ఇది పెద్ద ఎత్తున, విస్తృతస్థాయిలో నష్టం కలిగిస్తుంది.
1) పశ్చిమబెంగాల్ లో నష్ట తీవ్రత ఎక్కువగా ఉండనుంది.(తూర్పు మిడ్నపూర్, ఉత్తర, దక్షిన 24 పరగణాల జిల్లాలు, హౌరా, హూగ్లి, కోల్కతా జిల్లాలలో నష్టం జరగవచ్చు. ఇందుకు తగిన చర్యలు తీసుకోవలసిందిగా సూచించడం జరిగింది.
అన్ని రకాల కచ్చా ఇళ్ళు, పాతవి, సరిగా నిర్వహించని పక్కా నిర్మాణాలు, గాలిలో ఎగిరిపోయే వాటికి ఎక్కువ నష్టంవాటిల్లే అవకాశం ఉంది.
కమ్యూనికేషన్ వ్యవస్థ , విద్యుత్ స్తంభాలు కుప్పకూలే అవకాశం ఉంది. రైలు,రోడ్డు మార్గాలు తెగిపోవచ్చు.
పంటలకు, వివిధ రకాల తోటలు, పండ్ల తోటలకు విస్తృతంగా నష్టం జరిగే అవకాశం ఉంది. పామాయిల్ , కొబ్బరి చెట్లు గాలికి కిందపడే అవకాశం ఉంది. అలాగే పెద్ద పెద్ద కొమ్మలు కలిగిన వృక్షాలు కూడా నేల కూలే అవకాశం ఉంది. లంగరు వేసిన పెద్ద పడవలు, నౌకల గొలుసులు తెంచుకునే ప్రమాదం ఉంది.
చేపలు పట్టే వారికి హెచ్చరిక, తీసుకోవలసిన చర్యలపై సూచన:
2020 మే నెల 18 వ తేదీ నుంచి 20 వ తేదీ వరకు చేపలు పట్టే కార్యకలాపాలను నిలిపివేయడం జరిగింది.
రైలు , రోడ్డు ట్రాఫిక్ను ఇతర ప్రాంతాల మీదుగా మళ్ళించడం లేక నిలిపివేయడం చేయాలి
తుపాను ప్రభావం అధికంగా ఉన్న ప్రాంతాలలో ప్రజలు ఇండ్లలోనే ఉండాలి. పల్లపు ప్రాంతాల ప్రజలను సురక్షిత ప్రాంతాలకు తరలించాలి.
మోటారు బోట్లు, చిన్నచిన్న పడవలను తిరగడానికి అనుమతించకూడదు.
2) ఒడిషా లో పలు ప్రాంతాలలో తుపాను కారణంగా నష్టం జరిగే అవకాశం ఉంది.
పూరిగుడిసెలు పూర్తిగా దెబ్బతినవచ్చు, కచ్చా ఇళ్లు పాక్షికంగా దెబ్బతినవచ్చు. గాలిలో ఎగిరిపోయే వస్తువులకు నష్టం వాటిల్లవచ్చు. విద్యుత్,కమ్యూనికేషన్ పోల్స్ వంగిపోవడం లేదా పెకలించుకుపోవడం జరగవచ్చు.
కచ్చా, పక్కా రోడ్లకు చాలా ఎక్కువ నష్టం వాటిల్లవచ్చు. రైల్వేలకు . ఓవర్ హెడ్ పవర్ లైన్స్, సిగ్నలింగ్ వ్యవస్థ కు స్వల్ప నష్టం వాటిల్ల వచ్చు.
పంటలకు, ప్లాంటేషన్లకు, పండ్ల తోటలకు, కొబ్బరితోటలకు నష్టం వాటిల్లవచ్చు. పెద్ద పెద్ద కొమ్మలు కలిగిన మామిడిచెట్లవంటివి పడిపోవచ్చు.
చిన్న పడవలు, నాటుపడవలు కట్టిపడేసినవి తెగిపోయి కొట్టుకుపోవచ్చు.
చేపలు పట్టేవారికి హెచ్చరికలు, సూచనలు.
--2020 మే 18 వతేదీ నుంచి 20 వ తేదీ వరకు మొత్తం చేపలు పట్టే కార్యకలాపాలను నిలిపివేయాలి.
--రైలు, రోడ్డు ట్రాఫిక్ను దారి మళ్ళించడం లేదా నిలిపివేయడం చేయాలి.
--తుపాను ప్రభావిత ప్రాంతాలలోని ప్రజలు సురక్షిత ఇళ్ళలో ఉండాలి.
సమాచార, ప్రసార మంత్రిత్వ శాఖ
టెలికాం శాఖ నుంచి ఉచిత ఇంటర్నెట్ సదుపాయం లేదు
అక్టోబర్ 16 వరకు హోటళ్లు మూసివేయాలని పర్యాటక శాఖ ఆదేశం ఏదీ లేదు
వినియోగదారులందరికీ 2020 మే 3వ తేదీ వరకు ఉచిత ఇంటర్నెట్ వసతి కల్పించాలని టెలికాం శాఖ ఆదేశించినట్టు ట్విట్టర్ లో ప్రచారంలో ఉన్న వార్తలో నిజానిజాలను పిఐబి ఫ్యాక్ట్ చెక్ పరిశీలించింది. వినియోగదారులు ఇంటి నుంచే పని చేయడానికి  వీలు కల్పిస్తూ టెలికాం శాఖ ఉచిత ఇంటర్నెట్ సదుపాయం కల్పించిందంటూ వచ్చిన ఆ వార్తలో నిజం లేదని తన ట్విట్టర్ హ్యాండిల్ ద్వారా తెలియచేసింది.
https://twitter.com/PIBFactCheck/status/1252933594579824643?s=20
కంపెనీ ఉద్యోగులెవరైనా కోవిడ్-19 పాజిటివ్ అని పరీక్షల్లో తేలితే ఆ కంపెనీ డైరెక్టర్లు, యాజమాన్యంపై జరిమానా విధిస్తారంటూ మీడియాలో వచ్చిన వార్తల్లో నిజం లేదని హోం మంత్రిత్వ శాఖ వివరణ ఇచ్చింది. యాజమాన్యం అనుమతి, కుమ్మక్కు, నిర్లక్ష్యం కారణంగా నేరం జరిగి ఉంటే వారిపై జరిమానా విధిస్తామని మాత్రమే తమ మార్గదర్శకాల్లో ఉన్నట్టు ఆ వివరణలో తెలిపింది. పిఐబి ఫ్యాక్ట్ చెక్ ఆ వివరణను తమ ట్విట్టర్ హ్యాండిల్ లో ప్రచురించింది.
https://twitter.com/PIB_India/status/1252861361777897472?s=20
కేంద్ర హోం మంత్రిత్వ శాఖ ప్రతినిధి ఈ వివరణతో పంపిన ట్విట్టర్ సందేశాన్ని ఈ దిగువ లింక్ లో చూడవచ్చు.
https://twitter.com/PIBHomeAffairs/status/1252897072526704640?s=20
కరోనా వైరస్ విస్తరణ కారణంగా దేశంలోని హోటళ్లన్నీ 2020 అక్టోబర్ 15 వరకు మూసివేయాలంటూ వచ్చిన వార్తలో నిజం లేదంటూ పర్యాటక మంత్రిత్వ శాఖ ఇచ్చిన వివరణను పిఐబి ఫ్యాక్ట్ చెక్ తన ట్విట్టర్ హ్యాండిల్ లో ప్రచురించింది.
https://twitter.com/PIBFactCheck/status/1252888187363442689?s=20
అస్సామీ మూలాలున్న పౌరుల రోగనిరోధక శక్తిపై ఐసిఎంఆర్ ఎలాంటి అధ్యయనం చేయడంలేదని పిఐబి అస్సాం ప్రాంతీయ యూనిట్ ఒక ట్విట్టర్ సందేశం ప్రచురించింది. రోగనిరోధక శక్తి కారణంగా అస్సామీ మూలాలున్న పౌరులకు కోవిడ్-19 సోకలేదని, ఈ కారణంగా ఐసిఎంఆర్ వారి జన్యువులపై అధ్యయనం చేస్తున్నదని వచ్చిన వార్తలో్ని నిజానిజాలు తెలియచేయాలంటూ వచ్చిన ఒక ట్విట్టర్ సందేశానికి స్పందిస్తూ ఫ్యాక్ట్ చెక్ ఈ వివరణ ప్రచురించినట్టు తెలిపారు.
https://twitter.com/PIB_Guwahati/status/1252932862971707392?s=20
పూర్వాపరాలు...
సుప్రీంకోర్టు ఇచ్చిన నిర్దేశకత్వం మేరకు సామాజిక మాధ్యమాల్లో వదంతులు, నిరాధారమైన వార్తలు వ్యాపింపచేయడాన్ని అరికట్టడానికి పిఐబి ఒక ప్రత్యేక యూనిట్ ఏర్పాటు చేసింది. ఈ విభాగం సామాజిక మాధ్యమాల్లో అమితవేగంగా వ్యాపిస్తున్న వదంతులను గుర్తించి వాటిలోని నిజానిజాలను వెలికి తీస్తుంది. “పిఐబి ఫ్యాక్ట్ చెక్” పేరిట ట్విట్టర్ లో ఏర్పాటైన ఈ హ్యాండిల్ నిరంతరం సామాజిక మాధ్యమాల్లో వస్తున్న ట్రెండింగ్ సందేశాలను క్రమం తప్పకుండా పర్యవేక్షిస్తూ వాటిలో నిరాధారమైన వార్తలను గుర్తించడంతో పాటు ఆ సందేశాల్లోని అంశాలను సమగ్రంగా సమీక్షిస్తూ ఉంటుంది. పిఐబి_ఇండియా హ్యాండిల్ తో పాటు పిఐబికి చెందిన వివిధ ప్రాంతీయ విభాగాల హ్యాండిళ్లు ఆయా వార్తల వాస్తవ, అధికారిక వెర్షన్లను ట్విట్టర్ వినియోగదారుల కోసం #పిఐబిఫ్యాక్ట్ చెక్ హ్యాష్ టాగ్ తో ప్రచురిస్తున్నాయి.
సామాజిక మాధ్యమాల్లో వచ్చిన టెక్ట్స్ సందేశం, ఆడియో, వీడియోల్లో వచ్చిన అంశాల్లో నిజానిజాలను పరిశీలించేందుకు పౌరులెవరైనా వాటిని పిఐబిఫ్యాక్ట్ చెక్ కు పంపవచ్చు. https://factcheck.pib.gov.in/ లింక్ ద్వారా ఆన్ లైన్ లోనే వాటిని పరిశీలనకు పంపవచ్చు. లేదా +918799711259 నంబర్ కు వాట్సప్ చేయవచ్చు. లేదా pibfactcheck[at]gmail[dot]com కు సందేశం పంపవచ్చు. అలాంటి వార్తల్లోని నిజానిజాలన్నీ పిఐబి వెబ్ సైట్ https://pib.gov.in లో కూడా అందుబాటులో ఉంటాయి.
(Visitor Counter : 85
రక్షణ మంత్రిత్వ శాఖ
'భారత్ డ్రోన్ శక్తి 2023' పోటీలను 'డ్రోన్ ఫెడరేషన్ ఆఫ్ ఇండియా'తో కలిసి నిర్వహిస్తున్న భారత వైమానిక దళం
పౌర, రక్షణ రంగాల్లో సామర్థ్యాన్ని పెంచడం, సమస్యలను తగ్గించడం ద్వారా డ్రోన్ సాంకేతికత విప్లవాత్మక మార్పులు తీసుకొచ్చింది. భారతదేశంలో డ్రోన్ల వినియోగం అటు సాయుధ దళాల్లో, ఇటు పౌర రంగాల్లో పెరుగుతోంది. నిఘా కార్యకలాపాల కోసం, భారత వైమానిక దళం రిమోట్తో నడిపించే డ్రోన్లను విస్తృతంగా ఉపయోగిస్తోంది. మన దేశంలో అభివృద్ధి చెందుతున్న డ్రోన్ రూపకల్పన & అభివృద్ధి సామర్థ్యాలపై తనకున్న విశ్వాసాన్ని మెహర్ బాబా స్వార్మ్ డ్రోన్ పోటీల వంటి కార్యక్రమాల ద్వారా చాటుతోంది, స్వదేశీ సామర్థ్యాన్ని ఉపయోగించుకోవడానికి ప్రయత్నిస్తోంది. ఈ పోటీల తదుపరి దశ ప్రస్తుతం జరుగుతోంది.
మానవ రహిత డ్రోన్లను ఉపయోగించడంలో తనకున్న అనుభవాన్ని చాటడానికి, 'భారత్ డ్రోన్ శక్తి 2023'ను 'డ్రోన్ ఫెడరేషన్ ఆఫ్ ఇండియా'తో కలిసి ఐఏఎఫ్ నిర్వహిస్తోంది. ఈ నెల 25 & 26 తేదీల్లో, హిందాన్లోని  ఐఏఎఫ్ వైమానిక స్థావరంలో ఈ కార్యక్రమం జరుగుతుంది. అక్కడ, భారతీయ డ్రోన్ పరిశ్రమ వైమానిక ప్రదర్శనలు ఇస్తుంది.
'భారత్ డ్రోన్ శక్తి 2023'లో సర్వే డ్రోన్లు, వ్యవసాయ డ్రోన్లు, అగ్నిమాపక డ్రోన్లు, వ్యూహాత్మక నిఘా డ్రోన్లు, ఎక్కువ బరువును మోసే లాజిస్టిక్స్ డ్రోన్లు, డ్రోన్ సమూహాలు, కౌంటర్-డ్రోన్ పరిష్కారాలను ప్రదర్శిస్తారు. 75కు పైగా డ్రోన్ అంకుర సంస్థలు, కార్పొరేట్ సంస్థలు ఈ కార్యక్రమంలో పాల్గొంటాయి.
కేంద్ర ప్రభుత్వ, రాష్ట్ర ప్రభుత్వ శాఖలు, ప్రభుత్వ & ప్రైవేట్ పరిశ్రమలు, సాయుధ బలగాలు, పారామిలిటరీ బలగాలు, మిత్ర దేశాల ప్రతినిధులు, మేధావులు, విద్యార్థులు, ఔత్సాహికులు సహా దాదాపు 5,000 మంది ఈ కార్యక్రమానికి హాజరవుతారని అంచనా. 2030 నాటికి ప్రపంచ డ్రోన్ కేంద్రంగా మారాలన్న భారతదేశ నిబద్ధతకు 'భారత్ డ్రోన్ శక్తి 2023' నిదర్శనంగా నిలుస్తుంది.
భారత పోటీ ప్రోత్సాహక సంఘం
ఎఫ్సీఐ టెండర్లలో బిడ్ రిగ్గింగ్, కార్టలైజేషన్కు పాల్పడినట్లు తేలిన సంస్థలపై నిలిపివేత, కాంట్రాక్ట్ విరమణ ఉత్తర్వులు జారీ
కాంపిటీషన్ కమిషన్ ఆఫ్ ఇండియా  29 అక్టోబర్ 2021న జారీ చేసిన తుది ఉత్తర్వులు.. పోటీ వ్యతిరేక ఒప్పందాలను నిషేధిస్తాయి. ఎఫ్సీఐ టెండర్లలో పోటీ చట్టం, 2002లోని సెక్షన్ 3లోని సెక్షన్ 3తో చదవబడిన నిబంధనలను మొత్తం ఆరు సంస్థలు ఉల్లంఘించినట్లు తేలింది. ప్రత్యక్షంగా లేదా పరోక్షంగా ధరలను నిర్ణయించడం, టెండర్లను కేటాయించడం, బిడ్ ధరలను సమన్వయం చేయడం మరియు బిడ్డింగ్ ప్రక్రియలో అవకతవకలు చేయడం ద్వారా ఫుడ్ కార్పొరేషన్ ఆఫ్ ఇండియా  సంస్థకు తక్కువ నాణ్యత కలిగిన పాలీ ఇథిలిన్ కవర్లను  సరఫరా చేసినట్టుగా తేలింది. ఈ అవకతవకల్లో ఆరు సంస్థలు పాలుపంచుకున్నట్టు సీసీఐ గుర్తించింది. ఎఫ్సీఐ తరపున దాఖలు చేసిన రిఫరెన్స్ ఆధారంగా కేసు ప్రారంభించబడింది. ఈ నేపథ్యంలో, ఎఫ్సీఐ ద్వారా తేలిన టెండర్లలో బిడ్ రిగ్గింగ్, కార్టెలైజేషన్కు పాల్పడినట్లు తేలిన ఆరు సంస్థలపై కాంట్రక్ట్ విరమణ, విరమణ ఉత్తర్వులు జారీ చేసింది. ఏది ఏమైనప్పటికీ సీసీఐ ఎటువంటి ద్రవ్య పెనాల్టీని విధించడం మానుకుంది, ఎందుకంటే ఆరు సంస్థలలో నాలుగు తక్కువ పెనాల్టీ దరఖాస్తులను దాఖలు చేశాయి. వారు చేసిన తప్పును అంగీకరించాయి. దర్యాప్తు సమయంలో వారు చేసిన ఆక్రమాలను కూడా అంగీకరించాయి, తద్వారా సీసీఐ సహకరించారు. అంతేకాకుండా ఈ కంపెనీలు పరిమిత సిబ్బంది/ తక్కువ టర్నోవర్తో కూడిన ఎంఎస్ఎంఈ సంస్థలు. కోవిడ్-19 వ్యాప్తి కారణంగా ఉత్పన్నమైన ప్రస్తుత ఆర్థిక పరిస్థితి, మహమ్మారి నేపథ్యంలో ఎంఎస్ఎంఈ రంగంపై తీవ్ర ఒత్తిడి తెచ్చింది. ఈ నేపథ్యంలో ఎఫ్సీఐ ఈ నిర్ణయం తీసుకుంది. రిఫరెన్స్. నం. 07 ఆఫ్ 2018ల ద్వారా ఆదేశాలు జారీ చేసింది. ఈ ఆర్డరు కాపీ http://www.cci.gov.inలోని CCI వెబ్సైట్లో అందుబాటులో ఉంది.
(Visitor Counter : 113
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారత్ మరియు ఆస్ట్రేలియాల ద్వైపాక్షిక వైజ్ఞాన శాస్త్ర సహకారంలో భాగంగా కోవిడ్-19 నిమిత్తం పరిశోధన ప్రతిపాదనలకు ఆహ్వానం
భారత్- ఆస్ట్రేలియా నాయకుల మధ్య జూన్ 04 న జరిగిన వర్చువల్ సమ్మిట్ సందర్భంగా ప్రధాన మంత్రి శ్రీ నరేంద్ర మోడీ, ఆస్ట్రేలియా ప్రధాన మంత్రి స్కాట్ మోరిసన్ ఎంపీ లు సంయుక్తంగా కోవిడ్- 19కు సంబంధించి ఒక ప్రత్యేక వైజ్ఞాన శాస్త్ర సహకారాన్ని ప్రకటించారు. దీని ప్రకారం ఆస్ట్రేలియా దేశానికి చెందిన పరిశ్రమల, సైన్స్, విద్యుత్తు మరియు సహజ వనరుల శాఖ , భారత్కు చెందిన శాస్త్ర మరియు సాంకేతిక మంత్రిత్వ శాఖ లు 'ఆస్ట్రేలియా- భారత్ వ్యూహాత్మక పరిశోధన నిధి'  కింద ఆసక్తి కలిగిన ఆయా శాస్త్రవేత్తలు మరియు పరిశోధకుల నుంచి కోవిడ్ -19కు సంబంధించి సంయుక్త పరిశోధన ప్రాజెక్టులను ఆహ్వానిస్తున్నారు. ఏఐఎస్ఆర్ఎఫ్ అనేది విజ్ఞాన శాస్త్రంలో ద్వైపాక్షిక సహకారం కోసం ఇది ఒక వేదిక. దీనిని భారత్ మరియు ఆస్ట్రేలియా ప్రభుత్వాలు సంయుక్తంగా నిర్వహించి, నిధులను సమకూరుస్తాయి. ఇందులో భాగంగా యాంటీ వైరల్ పూతలు, ఇతర నివారణ సాంకేతికతలు, డేటా అనలిటిక్స్, మోడలింగ్, ఏఐ అప్లికేషన్లు మరియు స్క్రీనింగ్ మరియు డయాగ్నొస్టిక్ పరీక్షలను ప్రాధాన్యత గల ప్రాంతాలుగా పరిశోధన ప్రతిపాదలు కోరడమైంది. ప్రాజెక్ట్ వ్యవధి 12 నెలలుగా ఉండనుంది. దీనికి గరిష్టంగా 6 నెలల పొడిగింపు ఉంటుంది. కోవిడ్ -19 వైరస్ మహమ్మారికి ప్రతిస్పందించడంపై తగిన దృష్టి సారిస్తూ స్పష్టమైన ఫలితాలతో చిన్న సహకార పరిశోధన ప్రాజెక్టులకు నిధులు సమకూర్చడం గ్రాంట్ అవకాశం యొక్క లక్ష్యం. కోవిడ్-19 కు సంబంధించిన టీకాలు, చికిత్సా విధానాలు, డయాగ్నాస్టిక్స్తో సహా ఇరుపక్షాల వారికి పరస్పరం ప్రయోజనకరమైన స్వభావంతో పాటు ఈ పరిశోధన పలితాలు.. కోవిడ్-19 వైరస్ మహమ్మారికి ప్రపంచ ప్రతిస్పందన ఫలితాలు దోహదం చేయనున్నాయి. కోవిడ్ కు సంబంధించిన రంగాలపై ప్రస్తుతం పనిచేస్తున్న ఆస్ట్రేలియా, భారత్లోని ప్రముఖ పరిశోధనా సంస్థలు మరియు పరిశ్రమలను ఒకచోట చేర్చడం దైపాక్షిక సహకారంలో అంతర్భాగం. ఇందుకు సంబంధించిన వివరాలు onlinest. gov. in వెబ్సైట్లో లభిస్తాయి. ఆన్లైన్ దరఖాస్తు సమర్పించడానికి చివరి తేదీ జూలై 2, 2020.
(Visitor Counter : 176
యువజన వ్యవహారాలు, క్రీడల మంత్రిత్వ శాఖ
కోవిడ్ కేసులు పెరుగుతున్న నేపథ్యంలో తాజా ఎస్ఓపీని జారీ చేసిన స్పోర్ట్స్ అథారిటీ ఆఫ్ ఇండియా
ఓమిక్రాన్ వేరియంట్ కారణంగా విపరీతమైన పెరుగుతున్న కోవిడ్ కేసులను ఎదుర్కొనేందుకు 'స్పోర్ట్స్ అథారిటీ ఆఫ్ ఇండియా' తాజాగా 'స్టాండర్డ్ ఆపరేటింగ్ ప్రొసీజర్స్' తో ముందుకు వచ్చింది. ఈ తాజా చర్యలు వివిధ 'నేషనల్ సెంటర్స్ ఆఫ్ ఎక్సలెన్స్' తో పాటు ప్రస్తుతం కొనసాగుతున్న జాతీయ కోచింగ్ క్యాంపులలో కచ్చితంగా అమలు చేయబడతాయి.
శిక్షణా కేంద్రాలకు చేరుకున్న తర్వాత అథ్లెట్లందరూ తప్పనిసరిగా 'రాపిడ్ యాంటిజెన్ టెస్ట్స  చేయించుకుంటారు. పరీక్ష నెగెటీవ్ ఫలితం వస్తే.. చేరిన రోజు నుంచి ఆరో రోజు వరకు విడివిడిగా శిక్షణ పొంది భోజనం చేస్తారు. 5వ రోజున మరోసారి రాట్ పరీక్ష నిర్వహిస్తారు. ఈ పరీక్షలో పాజిటివ్ రిజల్ట్ వచ్చిన వారికి ఆర్టీపీసీఆర్ పరీక్షను నిర్వహిస్తారు. వీరికి ఐసోలేషన్లో చికిత్స అందిస్తారు, అయితే ఈ పరీక్షలో నెగటీవ్ ఫలితం వచ్చిన అథ్లెట్లకు సాధారణ శిక్షణను కొనసాగిస్తారు. శిబిరాల్లో కోవిడ్ పాజిటివ్ ఫలితం లేదా సింప్టోమాటిక్ అథ్లెట్ల కోసం సరైన ఐసోలేషన్ సౌకర్యాలు ఏర్పాటు చేయబడినాయి. సౌకర్యాలు రోజుకు రెండుసార్లు శానిటైజ్ చేయబడతాయి. మైక్రో బయో-బబుల్ కూడా ఉంటుంది, ఇక్కడ అథ్లెట్లు శిక్షణ, భోజనాల కోసం చిన్న సమూహాలుగా విభజించబడతారు. అథ్లెట్లు ఇతర సమూహాలతో సంభాషించకుండా ఉండాలని కూడా కచ్చితంగా కోరారు. ప్రతి 15 రోజులకు ఒకసారి ఎన్సీఓఈలోని అథ్లెట్లు, కోచ్లు, సహాయక సిబ్బంది, నివాసేతర సిబ్బందికి యాదృచ్ఛికమైన పరీక్ష కూడా ఉంటుంది. సంబంధిత జాతీయ క్రీడా సమాఖ్యలు  మరియు శాయి ప్రధాన కార్యాలయ అధికారులు సిఫార్సు చేసిన పోటీల్లో మాత్రమే క్రీడాకారులు పాల్గొనాలని కూడా సిఫార్సు చేయబడింది. ఆహ్వాన టోర్నమెంట్లు, ఒలింపికేతర క్వాలిఫైయింగ్ ఈవెంట్ ల కోసం, ఎన్సీఓఈల సంబంధిత ప్రాంతీయ డైరెక్టర్లు  సిఫార్సులు చేస్తారు.సంబంధిత రాష్ట్ర ప్రభుత్వాల మార్గదర్శకాలు నిర్దిష్ట రాష్ట్రాలు జారీ చేసి నిబంధనలు ఈ ఎస్లఓపీలను అదనంగా ఉంటాయి.
రసాయనాలు, ఎరువుల మంత్రిత్వ శాఖ
కోవిడ్ -19 కోసం తక్కువ ఖర్చుతో కూడిన వ్యాక్సిన్లను అభివృద్ధి చేసి సరఫరా చేసిన మొదటి వాటిలో భారత ఫార్మా పరిశ్రమ ఉంటుందని శ్రీ గౌడ ఆశిస్తున్నారు
రోజువారీ ఉత్పత్తి సామర్థ్యం రోజుకు 5 లక్షలు దాటి ప్రపంచంలో పిపిఇ కిట్ల ఉత్పత్తిలో భారతదేశం రెండవ స్థానంలో ఉంది: శ్రీ సదానంద గౌడ
వైద్య పరికరాల్లో స్వదేశీ సామర్థ్యం అభివృద్ధి చాలా ముఖ్యం ఎందుకంటే ఇది ఆరోగ్య సంరక్షణ ప్రాప్యత, స్థోమతను మెరుగుపరచడంలో కీలక పాత్ర పోషిస్తుంది: శ్రీ గౌడ
బల్క్ డ్రగ్, మెడికల్ డివైస్ పార్కులు 78000 కోట్ల రూపాయల పెట్టుబడిని ఆకర్షిస్తాయి, సుమారు 2.5 లక్షల మందికి ఉపాధి అవకాశాలు కలుగుతాయి: శ్రీ గౌడ
ఈ మహమ్మారికి తక్కువ ఖర్చుతో కూడిన వ్యాక్సిన్లను అభివృద్ధి చేసి, సరఫరా చేసిన వారిలో భారత ఫార్మా పరిశ్రమ మొదటి స్థానంలో ఉంటుందని విశ్వాసం వ్యక్తం చేస్తూ కోవిడ్ పరీక్షా సమయంలో భారత ఫార్మా పరిశ్రమ అందించిన సహకారాన్ని కేంద్ర రసాయన, ఎరువుల శాఖ మంత్రి శ్రీ డివి సదానంద గౌడ ప్రశంసించారు. # ఈఐఎఫ్2020 మెడికల్ డివైజెస్ అండ్ ఫార్మాస్యూటికల్ సెక్టార్ ఎడిషన్ పై ఇన్వెస్ట్ ఇండియా ఫార్మా బ్యూరో, ఫార్మాస్యూటికల్స్ విభాగం నిర్వహించిన వెబినార్ను ఉద్దేశించి శ్రీ గౌడ ప్రసంగించారు. ఈ రంగంలో పెట్టుబడుల సామర్థ్యాన్ని, కేంద్రప్రభుత్వ కార్యక్రమాలు, మౌలిక సదుపాయాలు, అభివృద్ధి చెందుతున్న అవకాశాలను ఈ వెబినార్ లో చర్చించారు.
"నికర దిగుమతిదారుగా నుండి, భారతదేశం ప్రపంచంలో రెండవ అతిపెద్ద పిపిఇ కిట్ల ఉత్పత్తిదారుగా అవతరించడం నాకు, మిలియన్ల మంది భారతీయులకు చాలా గర్వకారణం, రోజువారీ ఉత్పత్తి సామర్థ్యం రోజుకు 5 లక్షలకు మించి ఉంది" అని కేంద్ర మంత్రి అన్నారు.
అదేవిధంగా వెంటిలేటర్ల విషయంలో చాలా తక్కువ వ్యవధిలో, దేశీయ ఉత్పత్తి సామర్థ్యం సంవత్సరానికి 3 లక్షలకు పెరిగింది. కేంద్ర ప్రభుత్వం, రాష్ట్ర ప్రభుత్వాలు, ప్రైవేటు రంగాల వివిధ విభాగాలు, ఏజెన్సీల మధ్య క్రియాశీల సహకారం కారణంగా ఇది సాధించగలిగామని శ్రీ గౌడ అన్నారు. వైద్య పరికరాల్లో దేశీయ సామర్థ్యాన్ని అభివృద్ధి చేయవలసిన అవసరాన్ని నొక్కిచెప్పారు శ్రీ గౌడ,
ప్రధానమంత్రి శ్రీ నరేంద్ర మోడీ నాయకత్వంలో, ఫార్మాస్యూటికల్స్ విభాగం ఫార్మా, వైద్య పరికరాల రంగంలో దేశీయ సామర్థ్యాన్ని అభివృద్ధి చేయడానికి వీలు కల్పించే వాతావరణాన్ని సృష్టించడానికి అనేక చర్యలు తీసుకుందని, మూడు బల్క్ డ్రగ్ పార్కులు, నాలుగు మెడికల్ పార్కుల అభివృద్ధికి సహకరించాలని నిర్ణయించామని ఆయన చెప్పారు. 2 -3 సంవత్సరాల వ్యవధిలో, శ్రీ నరేంద్ర మోడీ నాయకత్వంలో కేంద్ర ప్రభుత్వ వ్యాపార స్నేహపూర్వక విధానాల కారణంగా, ఫార్మా రంగం ఆత్మనిర్భాగా మారుతుంది, ఇది దేశీయ అవసరాలను తీర్చడంలో మాత్రమే కాకుండా, తక్కువ ఖర్చుతో కూడిన ప్రపంచ డిమాండ్ను నెరవేర్చడానికి - అధిక నాణ్యతతో మందులు వైద్య పరికరాలను అందించడానికి కూడా అవకాశం ఉంటుంది. బల్క్ డ్రగ్, మెడికల్ డివైస్ పార్క్ అభివృద్ధి కోసం కేంద్ర ప్రభుత్వ ఈ పథకాలు 78000 కోట్ల రూపాయల పెట్టుబడిని ఆకర్షిస్తాయని, సుమారు 2.5 లక్షల ఉపాధిని పొందవచ్చని భావిస్తున్నారు.
రాష్ట్ర ప్రభుత్వాలు మరియు ప్రైవేట్ రంగాలతో సమన్వయంతో దేశవ్యాప్తంగా పరికరాల పార్కులు. 53 క్లిష్టమైన ఏపిఐ లు లేదా కీ స్టార్టింగ్ మెటీరియల్స్  ఉత్పత్తి, వైద్య పరికరాల ఉత్పత్తిలో భారతదేశాన్ని స్వావలంబన చేయడమే లక్ష్యం.
ప్రధాన మంత్రి కార్యాలయం
డిసెంబర్ 12 న ఫిక్కి 93 వ వార్షిక సాధారణ సమావేశం, వార్షిక కన్వెన్షన్నుద్దేశించి ప్రసంగించనున్న ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ డిసెంబర్ 12వ తేదీ ఉదయం 11 గంటలకు వీడియో కాన్ఫరెన్సింగ్ ద్వారా ఫిక్కీ 93వ వార్షిక సాధారణ సమావేశం, వార్షిక కన్వెన్షన్ను ఉద్దేశించి ప్రసంగించనున్నారు. ప్రధానమంత్రి వర్చువల్ ఫిక్కీ వార్షిక ఎక్స్పో 2020నికూడా ప్రారంభించనున్నారు.
ఫిక్కీ వార్షిక సమావేశం వర్చువల్గా డిసెంబర్ 11,12, 14 తేదీలలో జరుగుతుంది. ఈ సంవత్సరం వార్షిక సదస్సు థీమ్ ఇన్స్పైర్డ్ ఇండియా.ఈ సమావేశంలో పలువురు మంత్రులు, అధికారులు, పరిశ్రమ అధిపతులు, దౌత్యవేత్తలు, విదేశీ నిపుణులు, ఎందరో నిష్ణాతులు పాల్గొంటారు. ఈ సమావేశంలో ఆర్ధిక వ్యవస్థపై కోవిడ్ 19 ప్రభావం, ప్రభుత్వం చేపట్టిన సంస్కరణలు, భారత ఆర్ధిక వ్యవస్థ ముందుకు వెళ్లే మార్గం తదితర అంశాలపై వివిధ స్టేక్ హోల్డర్లు చర్చిస్తారు.
ఫిక్కి వార్షిక ఎక్స్పో 2020 డిసెంబర్ 11న ప్రారంభమై ఒక ఏడాదిపాటు కొనసాగుతుంది. ఈ వర్చువల్ ఎక్స్పో లో ప్రపంచ వ్యాప్తంగా గల ఎగ్జిబిటర్లు తమ ఉత్పత్తులను ప్రదర్శించడానికి తద్వారా తమ వ్యాపార అవకాశాలను పెంపొందించుకోవాడానికి వీలు కలుగుతుంది.
మంత్రిమండలి
జల వనరుల రంగం లో భారతదేశాని కి, జపాన్ కు మధ్య సహకారపూర్వక ఒప్పంద పత్రం  పై సంతకాల కు ఆమోదం తెలిపిన మంత్రిమండలి
జల వనరుల రంగం లో భారత ప్రభుత్వ జల శక్తి మంత్రిత్వ శాఖ కు చెందిన జల వనరులు, నదుల వికాసం, గంగా నది సంరక్షణ విభాగానికి, జపాన్ కు చెందిన భూమి, మౌలిక సదుపాయాలు, రవాణా మరియు పర్యటన మంత్రిత్వ శాఖ కు చెందిన జలం, విపత్తు నిర్వహణ మండలి ల మధ్య సంతకాలైన సహకారపూర్వక ఒప్పంద పత్రం  ని గురించిన వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
ప్రయోజనాలు:
రెండు దేశాల మధ్య సమాచారం, జ్ఞానం, సాంకేతిక విజ్ఞానం, శాస్త్ర విజ్ఞానపరమైన అనుభవం.. వీటన్నింటి ఆదాన ప్రదానాన్ని పెంపొందించుకోవడం తో పాటు సంయుక్త ప్రాజెక్టు ల అమలు కు ఈ ఎమ్ఒసి పై సంతకాలు చేయడం జరిగింది. జలం మరియు మైదాన ప్రాంత నిర్వహణ, జల సంబంధి సాంకేతిక విజ్ఞాన రంగం లో దీర్ఘకాలిక సహకారాన్ని అభివృద్ధి పరచడం కూడా ఈ ఎమ్ఒసి లక్ష్యాల లో ఒకటి గా ఉంది.
జల భద్రత ను సాధించడానికి, మెరుగైన సాగునీటి సదుపాయాల కు, జల వనరుల అభివృద్ధి లో నిలకడతనాన్ని నిలబెట్టుకోవడం లో ఈ ఒప్పందం తోడ్పడనుంది.
వాణిజ్యం, పరిశ్రమల మంత్రిత్వ శాఖ
1వ జీ 20 వాణిజ్యం మరియు పెట్టుబడి వర్కింగ్ గ్రూప్ సమావేశం ముంబైలో, మార్చి 28 - 30, 2023 న జరగనుంది.
భారతదేశం యొక్క జీ 20 ప్రెసిడెన్సీలో 1వ టీ ఐ డబ్ల్యు గ్రూప్ సమావేశం ముంబైలో మార్చి 28-30, 2023 నుండి జరగనుంది. ఈ మూడు రోజుల సమావేశంలో, జీ 20 సభ్య దేశాలు, ఆహ్వానిత దేశాలు, ప్రాంతీయ సమూహాలు మరియు అంతర్జాతీయ సంస్థల నుండి 100 మందికి పైగా ప్రతినిధులు ప్రపంచ వాణిజ్యం మరియు పెట్టుబడులు అనే అంశంపై చర్చల్లో పాల్గొంటారు. ఈ సమావేశానికి హాజరయ్యేందుకు ఇప్పటికే 50 మందికి పైగా ప్రతినిధులు ముంబై చేరుకున్నారు.
మొదటి రోజు మార్చి 28న ‘వాణిజ్య రుణాలు ’పై అంతర్జాతీయ సదస్సు జరగనుంది. వాణిజ్య రుణాల అంతరాన్ని పూడ్చడంలో బ్యాంకులు, ఆర్థిక సంస్థలు, డెవలప్మెంట్ ఫైనాన్స్ సంస్థలు మరియు ఎగుమతి క్రెడిట్ ఏజెన్సీల పాత్ర మరియు డిజిటలైజేషన్ మరియు ఫిన్టెక్ పరిష్కారాలు వాణిజ్య రుణాల అందుబాటు ను ఎలా మెరుగుపరుస్తాయనే దానిపై రెండు ప్యానెల్ చర్చల ద్వారా చర్చించబడుతుంది. పెరుగుతున్న వాణిజ్య ఆర్థిక అంతరాన్ని తగ్గించడానికి ఉద్దేశపూర్వకంగా మరియు ఖచ్చితమైన పరిష్కారాలను అందించడానికి భారతదేశం మరియు విదేశాల నుండి ప్రముఖ వక్తలు ఆహ్వానించబడ్డారు. దాని తర్వాత జీ 20 ప్రతినిధుల కోసం భారత్ డైమండ్ బోర్స్లో గైడెడ్ టూర్ ఉంటుంది.
సుగంధ ద్రవ్యాలు, చిరు ధాన్యాలు, టీ మరియు కాఫీపై వివిధ అనుభవ ప్రదర్శన స్టాల్స్ ఏర్పాటు చేయబడతాయి మరియు కాన్ఫరెన్స్ వేదిక వద్ద టీ ఐ డబ్ల్యు గ్రూప్ సమావేశంలో వస్త్రాల ప్రదర్శన ప్రదర్శించబడుతుంది.
మార్చి 29న, టీ ఐ డబ్ల్యు గ్రూప్ సమావేశాన్ని గౌరవ ఆర్థిక శాఖ సహాయ మంత్రి డాక్టర్ భగవత్ కిషన్రావ్ కరద్తో కలిసి గౌరవ భారత వాణిజ్య మరియూ పరిశ్రమల మంత్రి శ్రీ పీయూష్ గోయల్ ప్రారంభిస్తారు. భారత ప్రెసిడెన్సీ అనుసరిస్తున్న ప్రపంచ వాణిజ్యం మరియు పెట్టుబడులకు సంబంధించిన ప్రాధాన్యతలను మార్చి 29 మరియు 30 తేదీల్లో నాలుగు సాంకేతిక అంతర్గత సమావేశాలలో చర్చించనున్నారు.
మార్చి 29న, చర్చలు వృద్ధి మరియు శ్రేయస్సు కోసం వాణిజ్యం పని చేయడం మరియు సుస్థిర మైన ప్రపంచ విలువ గొలుసులను  నిర్మించడంపై దృష్టి పెడతాయి. వృద్ధిని కలుపుకొని మరియు సుస్థిర వానిజ్యంగా మార్చడం, జీ వీ సీ లలో అభివృద్ధి చెందుతున్న దేశాలు మరియు ప్రపంచ వర్ధమాన దేశాల భాగస్వామ్యాన్ని పెంచడం మరియు భవిష్యత్ ప్రకంపనలను తట్టుకునేలా సుస్థిరంగా ఉండే జీ వీ సీ లను నిర్మించడం కోసం భాగస్వామ్య ఫలితాలను సాధించడంపై ప్రాధాన్యత ఉంటుంది.
మార్చి 30న, ప్రపంచ వాణజ్యంలో ఎం ఎస్ ఎం ఈ లను ఏకీకృతం చేయడం మరియు వాణిజ్యం కోసం సమర్థవంతమైన లాజిస్టిక్లను నిర్మించడంపై అనే ప్రాధాన్యతా అంశాలపై రెండు టీ ఐ డబ్ల్యు గ్రూప్ వర్కింగ్ సెషన్లలో చర్చించబడతాయి. అభివృద్ధి చెందిన మరియు అభివృద్ధి చెందుతున్న దేశాలలో జీవనోపాధిని కొనసాగించడంలో వారి ప్రాధాన్యతలను పరిగణనలోకి తీసుకుని, ప్రపంచ వాణిజ్యంలో ఎం ఎస్ ఎం ఈలను మెరుగ్గా సమగ్రపరచడానికి గత జీ20 ప్రెసిడెన్సీలు చేసిన పనిని ముందుకు తీసుకెళ్లడం భారత ప్రెసిడెన్సీ లక్ష్యం. జీ20 ప్రతినిధులు సరిహద్దుల్లో మరియు లోతట్టు ప్రాంతాలలో లావాదేవీల ఖర్చులను తగ్గించగల బలమైన రవాణా మౌలిక సదుపాయాలను అభివృద్ధి చేసే మార్గాలను కూడా చర్చిస్తారు.
ప్రపంచ వాణిజ్యం మరియు పెట్టుబడులను వేగవంతం చేయడంలో ఎదుర్కొంటున్న సవాళ్లపై భాగస్వామ్య అవగాహనను ఏర్పరచడం మరియు మానవ-కేంద్రీకృత సుదృడ ఫలితాలు మరియు బట్వాడాలను రూపొందించడానికి ఇప్పటికే ఉన్న అవకాశాలను ఎలా ఉపయోగించుకోవచ్చు అనే అంశం భారతదేశం యొక్క జీ 20 ప్రెసిడెన్సీ లక్ష్యం.
ప్రధాన మంత్రి కార్యాలయం
యుపిఐ లావాదేవీలు ఈ సంవత్సరం 2023 ఆగస్టు నెల లో పదిబిలియన్ ను మించిపోవడాన్ని ప్రశంసించిన ప్రధాన మంత్రి
యుపిఐ లావాదేవీ లు 2023 వ సంవత్సరం ఆగస్టు నెల లో 10 బిలియన్ ను మించిపోవడాన్ని ప్రధాన మంత్రి శ్రీ నరేంద్ర మోదీ ఈ రోజు న ప్రశంసించారు.
ఎన్ పిసిఐ పెట్టిన ఒక పోస్టు కు, ప్రధాన మంత్రి ‘X’ మాధ్యం లో సమాధానాన్ని ఇస్తూ, అందులో -
‘‘ఇది ఒక అపూర్వమైనటువంటి కబురు. భారతదేశం లో ప్రజలు డిజిటల్ మాధ్యం యొక్క పురోగతి ని అక్కున చేర్చుకొన్నారని ఇది చాటుతున్నది; మరి ఇది వారి యొక్క నైపుణ్యాల కు ఒక ప్రశంస కూడా ను అని చెప్పాలి. ఈ ధోరణి రాబోయే కాలాల్లోనూ ఇదే విధం గా కొనసాగు గాక.’’ అని పేర్కొన్నారు.
(
సమాచార, ప్రసార మంత్రిత్వ శాఖ
ఎవరినైనా మరియు ప్రతి ఒక్కరినీ ఆహ్వానించడం: #NotJustIFFIMemeContest ప్రారంభించడం
చూసిన దానితో కళ్ళు, విన్నదానితో చెవులు సంతృప్తి పడవని అంటారు. అవును, మనం ఐఫి ని జరుపుకుంటున్నాము, కానీ మనం చూసే దానితో, మనం వినే దానితో మనం సంతృప్తి చెందలేదు . అంటే మనం మంచివి, గొప్పవి , అందమైనవి వినవచ్చు ఇంకా చూడగలుగుతాము, కానీ మనం సంతృప్తి చెందలేము. మన ఆత్మ నిండదు. అనంతమైన సినిమా స్ఫూర్తి కోసం మన తనివి , తృష్ణ తీరదు.
అవును, యే దిల్ మాంగే మోర్ మీమ్స్! మరింత సృజనాత్మక కంటెంట్. కేవలం ఐఎఫ్ ఎఫ్ ఐలో మాత్రమే కాకుండా ఇతర చిత్రాల్లో కూడా అందాల ఆరబోత గురించి ఎక్కువ మంది మాట్లాడుతున్నారు. ఐ.ఎఫ్.ఎఫ్.ఐ 53 వ ఎడిషన్ లో గౌరవించబడుతున్న చిత్రనిర్మాతల కలలు, పోరాటాలు ,ఆకాంక్షల నుండి మనలో ఎక్కువ మంది మరింత ప్రేరణ పొందుతున్నారు. మనలో చాలా మంది ఆశ్చర్యం, ఉత్సాహం, ఆనందం, అంతర్దృష్టులు అన్నింటికీ మించి ఐఎఫ్ఎఫ్ఐ నుండి మాత్రమే కాకుండా, ఐఎఫ్ఎఫ్ఐ నుండి పొందిన స్ఫూర్తిని పంచుకుంటున్నారు.
ఇదిగో ఇక్కడ మనం ఉన్నాం. పిఐబి వద్ద మేము - అంటే పిఐబి ఐఎఫ్ఎఫ్ఐ సిబ్బంది, బృందం కలసి - #NotJustIFFIMemeContest అని పిలిచే మీమ్ పోటీని ప్రారంభిస్తున్నాము.
ఇక్కడ పెద్దగా నిబంధనలు ఏవిలేవు:
ఒకే ఒక నిబంధన ఉంది: మీ అనంతమైన నిబిడీకృత సృజనాత్మక సామర్థ్యాన్ని వెలికి తీయండి. ప్రతి ఒక్కరూ సృజనాత్మకంగా ఉంటారు. ఉండవచ్చు. ఒక గొప్ప మీమ్ లేదా గొప్ప మీమ్స్ లను l ప్రచురించండి, లేదా గొప్ప మీమ్స్ యొక్క వరుసను ప్రచురించండి, ఇది ప్రజలు నవ్వేలా చేస్తుంది, దూకుతుంది, ఎగరుతుంది, ఒకరినొకరు కౌగిలించు కునేల చేస్తుంది. వారి తమ కష్టాలను మరచి పోతారు.. అన్నింటికీ మించి సినిమాలతో , జీవితంతో మళ్లీ ప్రేమలో పడతారు.
మేము రూల్ 1 ను తిరిగి చెబుతాం. మీమ్స్ ప్రజలు సినిమాలతో , జీవితంతో తిరిగి అన్నింటితో ప్రేమలో పడేలా చేయాలి. మీ మీమ్స్ ను సోషల్ మీడియాలో పబ్లిష్ చేయండి. మీ మీమ్లను సోషల్ మీడియాలో ప్రచురించండి. #NotJustIFFIMEmes అనే హ్యాష్ట్యాగ్ని మాత్రమే ఉపయోగించవద్దు, అంటే హ్యాష్ట్యాగ్ని ఉపయోగించండి, కానీ కేవలం హ్యాష్ట్యాగ్ని మాత్రమే ఉపయోగించవద్దు, ఈ హ్యాష్ట్యాగ్ని ఉపయోగించి మీ గొప్ప స్ఫూర్తిదాయకమైన మీమ్లను షేర్ చేయండి. అన్ని మీమ్స్ గొప్పగా ఉండాల్సిన అవసరం లేదు. సృజనాత్మకతకు ప్రయోగాలు కీలకం. నవ్వడానికి భయపడకండి .
పోటీకి ముగింపు తేదీ లేదు. మేము స్ఫూర్తిదాయకంగా ఉండే మీమ్స్ తో ముందుకు వచ్చే మీమ్ సృష్టికర్తలకు బహుమతులు ఇస్తాము, ఇది కృతజ్ఞతతో మాత్రమే కాకుండా, మా ప్రశంసలు , రివార్డులతో కూడిన బహుమతి.
విజేతల ఎంపికకు స్థిరమైన సంఖ్య లేదు. మేము తగినంత స్ఫూర్తిదాయకంగా భావించే గొప్ప మీమ్స్ తో ముందుకు వచ్చిన, మాకు వీలైన చాలా మందికి బహుమతి ప్రదానం చేస్తాము.
బహుమతులు ఏమిటి? సినిమాలు, జీవితం పట్ల మీరు మరింత ప్రేమలో పడటానికి మిమ్మల్ని ప్రేరేపించే బహుమతులను మేము ఇస్తాము, తద్వారా ... మీరు ఈ మీమ్స్ ను సృష్టిస్తూ ఉంటారు. సినిమాల పట్ల , ఐ ఎఫ్ ఎఫ్ కోసం మీ ప్రేమను పంచుకుంటూ ఉంటారు, మీరు పోటీలో గెలిచినా లేదా గెలవకపోయినా!
మరి ఇంకెందుకు ఆలస్యం… ఇప్పుడే ఆలోచించడం ప్రారంభించండి! మీరు సృష్టించే మీమ్స్ చూడటానికి మేము ఇక వేచి ఉండలేము. ప్రారంభించండి.. ఇప్పుడే… తక్షణం..